Har haft danske bank i mange år, og har været tilfreds indtil for 8 år siden hvor min søns mor og jeg stadig var sammen. Her gik vi til vores daværende rådgiver for at låne til et hus, da min daværende kæreste var blevet gravid og vi gerne ville have vores eget og noget vi selv kunne sætte vores præg på. Rådgiveren lavede en udregning at hvis vi lånte 700.000 til det hus vi havde fundet havde vi et rådighedsbeløb på godt 6.500 kroner om måneden hvilket jo var super. Min far kiggede på papirerne og sagde at han ikke kunne få det til det beløb , men nærmere 2000 kroner, vi forstod ikke alle de tal så valgte at stole på vores rådgiver og lånte pengene til huset. 500.000 ved kreditforening og 200.000 hos danske bank i form af et pantebrev. Vi boede i huset i halvandet år hvorefter min søns mor valgte at gå fra mig. Og efter flere samtaler vælger vi at sætte huset til salg efter rådførelse ved vores nye rådgiver. Det starter med at blive sat til salg for 850.000 kroner som ejendomsmægleren mener at kunne sælge det for. Vi finder en køber som vil give 800.000 og vi acceptere, men de får afslag på lån. Der kommer ny henvendelse hvor de byder 700.000. Vi går i banken og vores rådgiver får os overbevist om at vi skal slå til, selvom vi egentlig tror vi kan få mere for det, men endnu engang stoler vi på rådgiveren og sælger igen for de 700.000 vi har lånt, egendomsmægleren skal have 72.000 for salget som vi ved vi får med i gæld fra salget.Efter handlen er endegyldig bliver vi kaldt til møde i banken og får at vide at man ikke kan have boliglån når man ikke ejer bolig og bliver bedt om at skrive under på nye lånepapirer som gør det til forbrugslån i stedet for. Og så starter mareridtet, vi skriver under ender med at få en gæld på 200.000 med fra salget som oven i købet nu er forbrugslån, her mener jeg at lånet kunne have været lavet som andet end forbrugslån. Vi skal afdrage 6.000 om måneden i 8 år. Så rammer krisen og trods renten falder voldsomt er vores rente steget voldsomt på det lån og her efter 6 år skylder vi stadig det samme beløb. Var i banken for ca 8 måneder siden og sige at vi ikke kunne betale 6.000 mere og fik det modvilligt lavet om til 4.000 og rådgiveren sagde at han ville se på renten så vi rent faktisk ville kunne se beløbet skrympe. Det skete bare ikke og vi skal nu afdrage på lånet til år 2023. Nok flere år da danske bank gerne hæver renten hver anden måned, så vi er stavnsbundet i banken, da ingen andre nok vil overtage gælden. Vi har også flere gange bedt om at gælden blev delt i to, da vi ikke har noget at gøre med hinandens økonomi og min søns mor har fundet ny mand. Det nægter de! De har uden min viden tegnet livsforsikring på mig, ikke min søns mor. for at have dækning hvis jeg dør. Hvad hvis hun dør? Har 1500 kroner hver 14 dag til at forsørge mig og min søn for og priser og afgifter stiger og stiger, mens min realløn er faldet. Det er et ekstremt hårdt psykisk pres og er tit meget deprimeret og jeg mener det 100% er danske banks skyld og den dårlige rådgivning vi har modtaget siden vi besluttede at ville købe et hus, og at de kun ser tal på en skærm og er ligeglade med kunderne med mindre de har millioner på bankbogen. Dem kan danske bank så få lov at bruge på flere tvivlsomme forretninger og sende regningen til de alm eller dårlige kunder som de nok mener vi er. Kan ikke anbefale andet end at i holder jer laaaangt væk fra danske bank. Glæder mig til gælden er væk og jeg kan slippe ud af det jerntag de har taget om os.